
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Den Europæiske Unions Agentur for Grundlæggende Rettigheder for regnskabsåret 2022
(2023/2171(DEC))
Europa-Parlamentet,
–	der henviser til det endelige årsregnskab for Den Europæiske Unions Agentur for Grundlæggende Rettigheder for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, af 27.10.2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, af 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EUT L 193 af 30.7.2018, s. 1.] 

–	der henviser til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder[footnoteRef:4], særlig artikel 21, [4:  EUT L 53 af 22.2.2007, s. 1.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A9‑0000/2024),
1.	meddeler direktøren for Den Europæiske Unions Agentur for Grundlæggende Rettigheder decharge for gennemførelsen af agenturets budget for regnskabsåret 2022 / udsætter sin afgørelse om decharge til direktøren for Den Europæiske Unions Agentur for Grundlæggende Rettigheder for gennemførelsen af agenturets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til direktøren for Den Europæiske Unions Agentur for Grundlæggende Rettigheder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Den Europæiske Unions Agentur for Grundlæggende Rettigheder for regnskabsåret 2022
(2023/2171(DEC))
Europa-Parlamentet,
–	der henviser til det endelige årsregnskab for Den Europæiske Unions Agentur for Grundlæggende Rettigheder for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, af 27.10.2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, af 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EUT L 193 af 30.7.2018, s. 1.] 

–	der henviser til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder[footnoteRef:9], særlig artikel 21, [9:  EUT L 53 af 22.2.2007, s. 1.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A9‑0000/2024),
1.	godkender afslutningen af regnskaberne for Den Europæiske Unions Agentur for Grundlæggende Rettigheder for regnskabsåret 2022 / udsætter afslutningen af regnskaberne for Den Europæiske Unions Agentur for Grundlæggende Rettigheder for regnskabsåret 2022;
2.	pålægger sin formand at sende denne afgørelse til direktøren for Den Europæiske Unions Agentur for Grundlæggende Rettigheder, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).


[bookmark: _Toc146795394][bookmark: _Toc157413751]3. FORSLAG TIL EUROPA-PARLAMENTETS BESLUTNING
med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Grundlæggende Rettigheder for regnskabsåret 2022
(2023/2171(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Agentur for Grundlæggende Rettigheder for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A9‑0000/2024),
A.	der henviser til, at det endelige budget for Det Europæiske Agentur for Grundlæggende Rettigheder ("agenturet") for regnskabsåret 2022 ifølge dets oversigt over indtægter og udgifter[footnoteRef:11] var på 25 857 952 EUR, hvilket svarer til en stigning på 4,01 % sammenlignet med 2021; der henviser til, at agenturets budget næsten udelukkende stammer fra EU-budgettet; [11:  EUT C 38 af 31.01.2023, s.189.] 

B.	der henviser til, at der med hensyn til agenturets udbudssektor ikke blev indberettet nogen problemer for 2022, der nødvendiggjorde korrigerende foranstaltninger, og at der heller ikke er igangværende eller udestående korrigerende foranstaltninger fra tidligere års revisioner og vurderinger;
C.	der henviser til, at Revisionsretten i sin beretning om agenturets årsregnskab for regnskabsåret 2022 ("Revisionsrettens beretning") fastslår, at den har fået rimelig sikkerhed for, at agenturets årsregnskab er rigtigt, og at de underliggende transaktioner i alt væsentligt er lovlige og formelt rigtige;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en budgetgennemførelsesgrad i forpligtelsesbevillinger for det pågældende år på 100,00 % (det samme som i 2021); bemærker, at udnyttelsesgraden for betalingsbevillinger i det pågældende år var på 73,59 %, hvilket svarer til en lille stigning på 2,64 % i forhold til 2021;
2.	bemærker, at der i 2022 blev vedtaget tre budgetændringer, som forhøjede agenturets budget med 1 562 781 EUR med henvisning til de midler, der blev modtaget i henhold til samarbejdsaftalen med kontoret for finansieringsmekanismen for tilskud fra EØS og Norge og partnerskabsaftalerne med det nationale statistiske institut i Bulgarien, den græske ombudsmand og den rumænske anklagemyndighed samt med hensyn til det lejetilskud, der blev modtaget fra de østrigske myndigheder, og interne formålsbestemte indtægter;
3.	bemærker med bekymring på baggrund af Revisionsrettens beretning, at agenturet havde fremført over 6,4 mio. EUR (26 %) af de disponible forpligtelsesbevillinger for 2022 til 2023, hvoraf 5,9 mio. EUR, som udgjorde bevillinger under afsnit III, vedrørte aktionsudgifter (mod 74 % i 2021); bemærker, at det høje niveau af fremførsler for agenturet er et tilbagevendende problem, som Revisionsretten har konstateret for flere regnskabsår i træk begyndende med 2018; bemærker Revisionsrettes fornyede bemærkning om, at et højt fremførselsniveau er i strid med budgetprincippet om etårighed og indikerer strukturelle problemer i budgetprocessen og budgetgennemførelsen; noterer sig på baggrund af agenturets svar på Revisionsrettens bemærkning og agenturets beretning om Europa-Parlamentets bemærkninger om decharge for 2021 for Den Europæiske Unions Agentur for Grundlæggende Rettigheder og de foranstaltninger, som agenturet har truffet (herefter "agenturets opfølgningsrapport") følgende bemærkninger om det høje niveau af fremførsler i forbindelse med agenturets aktionsudgifter: Den specifikke ramme, som agenturet arbejder inden for, gør det vanskeligt at indgå operationelle udgiftsforpligtelser meget tidligere på året; der er foretaget en opgradering af IT-værktøjet MATRIX for at få en tættere overvågning af budgetgennemførelsen samt en tidlig beregning af fremførslerne til næste år (C8); budgetgennemførelsen bør vurderes under hensyntagen til det endelige resultat, som i de seneste 10 år har været på over 99 %; anerkender som i tidligere år, at de høje fremførsler også beror på karakteren af agenturets kerneaktivitet;
Performance
4.	bemærker med tilfredshed, at agenturet anvender et system med 25 centrale resultatindikatorer (KPI'er) som led i sin resultatmåling; roser agenturet for den høje gennemførelsesgrad for dets KPI'er i 2022, hvor agenturet overskred næsten alle de mål, der var fastsat pr. KPI, opretholdt et højt niveau af tilfredshed blandt interessenter med de arrangementer, som agenturet organiserede, og relevansen, anvendeligheden og pålideligheden af agenturets output og bidrog til en høj grad af forståelse af grundlæggende rettigheder og tendenser; roser agenturet for dets indsats, der har bidraget til dets resultater i 2022 på trods af omprioriteringen af alle igangværende aktiviteter og menneskelige og finansielle ressourcer og udsættelsen og omorganiseringen af nogle af agenturets projekter;
5.	bemærker, at agenturet i 2022 har et stort antal output, herunder publikationer, skriftlige og mundtlige input, møder, organiseringen af arrangementer, teknisk bistand og kapacitetsopbygningsaktiviteter; noterer sig, at der er blevet henvist til agenturets arbejde i 213 publikationer og at det blev nævnt 4 319 gange i medierne i 2022; roser agenturets for dets aktiviteter med hensyn til strategisk prioritet 1 ("Identifikation af tendenser: indsamling og analyse af sammenlignelige data og dokumentation"), som agenturets interessenter anså for at være de mest relevante og det, der gav mest værdi; noterer sig i den forbindelse agenturets resultater i 2022 såsom offentliggørelsen af rapporten "Roma in 10 European countries" (som bl.a. fremhævede forbedringerne og manglerne i romaernes integration), bulletinen om asyl og migration (med fokus på situationen med hensyn til grundlæggende rettigheder for personer, der ankom til medlemsstater og EU-kandidatlande fra tredjelande i sidste kvartal af 2021), rapporten "Bias in algorithms. Artificial intelligence and discriminations" (som gjorde agenturet til den første internationale menneskerettighedsorganisation til at tackle bl.a. skævheder i algoritmer, og som blev 2022's mest downloadede rapport fra agenturet i de første syv dage efter offentliggørelsen) samt rapporten "Protecting civic space in the EU – Key findings and FRA opinions"(som giver et overblik over de vigtigste spørgsmål vedrørende civilsamfundets råderum i hele Unionen); roser med hensyn til sidstnævnte rapport agenturet for at demonstrere sin evne til at påvirke politiske og lovgivningsmæssige processer vedrørende civilsamfundets råderum med projekter fra det tjekkiske rådsformandskab og Kommissionen om dette emne, som agenturet blev inddraget i i 2022;
6.	bemærker med tilfredshed, at agenturet hurtigt har truffet foranstaltninger til at reagere på menneskerettighedssituationen i Ukraine efter Ruslands ulovlige og uprovokerede invasion gennem flere større tiltag såsom en onlineundersøgelse af erfaringerne fra fordrevne personer, der flygter fra Ukraine, to bulletiner om konsekvenserne for de grundlæggende rettigheder i Unionens medlemsstater med hensyn til krigen i Ukraine, offentliggørelsen af en tabel over 16 medlemsstaters gennemførelse af direktivet om midlertidig beskyttelse og projekter for dataindsamling om, hvilke erfaringer kvinder på flugt fra krigen har for så vidt angår vold og andre menneskerettighedskrænkelser;
Effektivitet og gevinster
7.	bemærker, at agenturet i 2022 fortsatte samarbejdet og arbejdet med netværket af agenturer for retlige og indre anliggender (JHAN) og de agenturer, det består af, med henblik på at tackle udfordringerne på deres fælles arbejdsområder såsom indre sikkerhed, migration, organiseret kriminalitet, asyl og grænser ved at bidrage med ekspertise inden for grundlæggende rettigheder; bemærker i denne forbindelse navnlig agenturets samarbejde med EIGE i 2022 (om udarbejdelse af en undersøgelse om vold mod kvinder), med EUAA (om revision af visse uddannelsesmoduler og udarbejdelse af en brochure om midlertidig beskyttelse af værger for uledsagede børn), med Cepol (ved at fremme kurser om data og rapportering om hadforbrydelser) og med Eurojust (om udarbejdelsen af håndbogen om cyberkriminalitet og grundlæggende rettigheder); noterer sig agenturets samarbejde med andre agenturer og enheder ud over JHAN såsom Eurofound, Den Europæiske Arbejdsmarkedsmyndighed og Eurostat i 2022; opfordrer til, at det undersøges og udpeges, hvor der er muligheder for yderligere synergier med henblik på at øge effektivitetsgevinsterne og reducere omkostningerne;
8.	noterer sig på baggrund af agenturets svar på Parlamentets skriftlige forespørgsler, at agenturet har taget initiativ til at øge sin effektivitet og sine gevinster gennem automatisering af opgaver, der gentager sig, kortlægning og omlægning af de nuværende forretningsprocesser, revision af organisationsstrukturen for at gøre bedre brug af de eksisterende ressourcer, oprettelse af samarbejdsplatforme på en mere systematisk måde, forenkling af de regler og procedurer, der finder anvendelse på forvaltningen af finansielle og menneskelige ressourcer, samt kvalitative evalueringer af bestræbelserne på at øge effektiviteten;
9.	bemærker, at agenturet i 2022 fortsatte med at automatisere og strømline HR-processer, herunder ved at udvide brugen af SYSPER; bemærker i denne forbindelse, at agenturet lancerede et nyt rekrutteringsværktøj til at lette udvælgelsen og skabe en mere brugervenlig oplevelse for kandidater og for HR og indførte yderligere dataværktøjer til at automatisere aspekter af lønudbetalingen; bemærker også, at agenturet i mellemtiden har indført Kommissionens elektroniske arkiverings- og registreringssystem (ARES), hvilket resulterede i integration af "EU Sign", som gør det muligt at anvende den kvalificerede elektroniske signatur; glæder sig over afslutningen af forberedelserne til udrulningen af Kommissionens værktøj til forvaltning af offentlige udbud (e-indkøb) i 2023;
10.	noterer sig agenturets tilgang med at "gøre mere med mindre", som allerede har skaffet besparelser på 350 000 EUR og forventes af føre til besparelser på yderligere 200 000 EUR som følge af anvendelsen af interne ressourcer til udvikling af nye IT-applikationer og de nye cloudbaserede teknologier, som har hjulpet agenturet med yderligere at optimere sin IT-infrastruktur; bemærker, at agenturet også tilstræber effektivitet i anvendelsen af sine ressourcer ved bl.a. at overtage Kommissionens applikationer, reducere opvarmningstemperaturen i bygninger, anvende papirløse procedurer på finans- og kontraktområdet og reducere post- og kurertjenesterne;
11.	noterer sig på baggrund af Revisionsrettens beretning, at agenturet ikke er blandt de agenturer, der har udarbejdet virksomhedsplaner med henblik på at forbedre deres aktiviteters energieffektivitet og klimaneutralitet, har en eller anden form for miljørapportering integreret i deres årlige aktivitetsrapporter og har modtaget EMAS-registrering; noterer sig ikke desto mindre på baggrund af agenturets svar på Parlamentets skriftlige forespørgsler, at agenturet har planer om en EMAS-certificering, når det flytter til sine nye lokaler, som også skal overholde kravene i den europæiske grønne pagt; roser agenturet for indførelsen af grønne kriterier for offentlige indkøb for så vidt angår miljømæssige og sociale krav og udvælgelses- og tildelingskriterier, i den udstrækning dette er muligt med tanke på de begrænser, der ligger i, at agenturet hovedsagelig indkøber tjenesteydelser;
Personalepolitik
12.	bemærker, at gennemførelsesgraden for stillingsfortegnelsen pr. 31. december 2022 var på 94 % med 68 midlertidigt ansatte ud af de 72, som var godkendt i henhold til Unionens budget (det samme antal godkendte stillinger som i 2021); bemærker, at der derudover arbejdede 28,4 kontraktansatte i fuldtidsækvivalenter og 9 udstationerede nationale eksperter for agenturet i 2022 (heraf én uden omkostninger); noterer sig en lav omsætningsgrad (1,9 %) i 2022; bemærker endvidere, at agenturet i 2022 fortsatte med at automatisere og strømline HR-processer for at opnå yderligere effektivitet;
13.	bemærker med tilfredshed kønsbalancen i agenturets øverste ledelse og blandt dets mellemledere med 3 mænd (50 %) og 3 kvinder (50 %) på bestyrelsesniveau, med 33 ud af 65 medlemmer (51 %), der er kvinder, og inden for agenturets samlede personale, hvor 57 ud af 105 medlemmer (54 %) er kvinder;
14.	bemærker, at agenturet har truffet adskillige foranstaltninger for personer med handicap ved at sørge for tilpasninger, foretage forbedringer af sine lokaler for at lette tilgængeligheden, tillade ekstraordinært telearbejde og tilrettelægge regelmæssige kurser i handicapbevidsthed for personalet; glæder sig over agenturets bestræbelser på at tiltrække ansøgninger om praktikophold fra ansøgere med handicap; bemærker, at agenturet også er i færd med at udarbejde en handicapstøttepolitik;
15.	bemærker, at agenturet har støttet sine medarbejderes trivsel ved at yde psykologisk støtte, tilskynde til fysisk aktivitet gennem en ny ordning, der blev vedtaget i 2022, og som yder et finansielt bidrag til sportsmedlemskabet, og ved at vedtage Kommissionens regler om hybride arbejdsformer;
Forebyggelse og håndtering af interessekonflikter samt gennemsigtighed
16.	bemærker, at bestyrelsesmedlemmernes og ledelsens CV'er og interesseerklæringer er blevet offentliggjort på agenturets websted; noterer sig på baggrund af agenturets opfølgningsrapport, at agenturet besluttede ikke længere at offentliggøre oplysninger om de interne eksperter på sit websted;
17.	glæder sig over, at agenturet i 2022 gennemførte en revision/ajourføring af alle medarbejderes interesseerklæringer, og at der som følge heraf blev udstedt nogle anbefalinger til forebyggende tiltag; bemærker endvidere, at agenturet tilbyder obligatorisk uddannelse af personalet i etik og integritet og giver vejledning i, hvordan eksterne aktiviteter vurderes; bemærker med hensyn til overvågningen af agenturets tidligere personales overholdelse af de gældende beslutninger på "svingdørsområdet" og de dermed forbundne begrænsninger, at agenturet er i færd med at vurdere muligheden for at foretage stikprøvekontrol; anmoder agenturet om at aflægge rapport til dechargemyndigheden om de fremskridt, der gøres i denne forbindelse;
18.	bemærker, at agenturet i 2022 udpegede en potentiel risiko for en opfattet interessekonflikt hos et bestyrelsesmedlem i forbindelse med en projektkontrakt, der var underskrevet af agenturet og finansieret af tilskud fra EØS/Norge; bemærker, at det efter en vurdering blev konkluderet, at situationen ikke udgjorde en reel interessekonflikt; glæder sig ikke desto mindre over de foranstaltninger, der er truffet for at afbøde sådanne risici, herunder til forud for det næste bestyrelsesmøde at anmode om en ajourføring af interesseerklæringen fra det pågældende bestyrelsesmedlem samt til at anmode det pågældende medlem om at afholde sig fra at stemme ved enhver beslutning, der træffes af bestyrelsen i forbindelse med det pågældende projekt;
Intern kontrol
19.	bemærker, at agenturet i 2022 vurderede sine interne kontrolsystemer og har konkluderet, at de er effektive, og at komponenterne og principperne generelt er til stede og fungerer godt med visse mindre mangler i forbindelse med princip 5, 13 og 14 i forbindelse med den rettidige afslutning af karriereudviklingsrapporten samt behovet for at forbedre strategien for forvaltning af interessenter inden for intern og ekstern kommunikation;
20.	bemærker, at handlingsplanen for så vidt angår agenturets strategi for bekæmpelse af svig, der blev ajourført i 2021, er ved at blive gennemført, og at alle foranstaltningerne heri er blevet behandlet, herunder en særlig vurdering af risikoen for svig, bevidstgørelse af personalet om forebyggelse af svig og regler om whistleblowing og en rettidig ajourføring af den retlige ramme;
Øvrige bemærkninger
21.	glæder sig over agenturets bestræbelser på at øge sin offentlige synlighed og onlinetilstedeværelse; roser agenturets forbedrede parametre med hensyn til anvendelsen af forskellige sociale medieplatforme i 2022; bemærker, at agenturet i 2022 udviklede en kampagne på de sociale medier med titlen "Our Data, Your Ally" for at informere unge om de ungdomsdata, de kan bruge i deres lobbyarbejde; bemærker endvidere, at agenturet i 2022 (med)organiserede 134 møder og arrangementer, herunder workshopper og webinarer, og organiserede den fjerde dialog om grundlæggende rettigheder i Paris i samarbejde med det franske formandskab for Rådet, Kommissionens og Parlamentets forbindelseskontorer i Frankrig og byen Paris samt det første overnatningsmøde nogensinde af sin art mellem menneskerettighedsledere og -eksperter med titlen "Menneskerettigheder i hjertet af Europas fremtid", som samlede 60 forskellige interessenter;
°
°	°
22.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af …[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

